./data/phi0914/phi00137/phi0914.phi00137.perseus-lat1.xml
Titus Livius (Livy)
Manlius consul in Asiam et Q FabiusLabeo praetor ad classem venit   ceterum       consuli non deerat cum Gallis belli materia; mare pacatum erat devicto Antiocho        cogitanti Q Fabio , cui rei potissimum insisteret, ne otiosam provinciam habuisse       videri posset, optimum visum est in Cretam insulam traicere   Cydoniatae bellum adversus Gortynios Gnosiosque gerebant,       et captivorum Romanorum atque Italici generis magnus numerus in servitute esse       per totam insulam dicebatur   classe ab Epheso       profectus cum primum Cretae litus attigit, nuntios circa civitates misit, ut       armis absisterent captivosque in suis quaeque urbibus agrisque conquisitos       reducerent, et legatos mitterent ad se, cum quibus de rebus ad Cretensis pariter       Romanosque pertinentibus ageret   nihil       magnopere ea Cretenses moverunt; captivos praeter Gortynios nulli reddiderunt             Valerius Antias ad quattuor milia       captivorum, quia belli minas  timuerint, ex tota insula reddita scripsit; eamque causam Fabio, cum rem       nullam aliam gessisset, triumphi navalis impetrandi ab senatu fuisse   a Creta Ephesum Fabius redit; inde tribus navibus in       Thraciae oram missis ab Aeno et Maronia praesidia Antiochi deduci iussit, ut in       libertate eae civitates essent